Қазақстанда колледждерге академиялық дербестік берілді
DATE: 14:46, 19 Тамыз 2021 | GMT +5
TITLE: Қазақстанда колледждерге академиялық дербестік берілді
URL: https://kaz.inform.kz/news/kazakstanda-kolledzhderge-akademiyalyk-derbestik-berildi_a3825904/
META: DATE: 14:46, 19 Тамыз 2021 | GMT +5
TOTAL WORDS: 153
AUTHOR(S):
TEXT: Қазақстанда колледждерге академиялық дербестік берілді. НҰР-СҰЛТАН. ҚазАқпарат - Колледждерге академиялық дербестік берілді. Бұл туралы «Білім және ғылым – елдің тұрақты дамуының кепілі» тақырыбындағы педагогтердің Республикалық тамыз конференциясының пленарлық сессиясында ҚР Білім және ғылым министрі Асхат Аймағамбетов мәлім етті, деп хабарлайды ҚазАқпарат тілшісі. «Техникалық және кәсіптік білім беру жүйесі неғұрлым икемді және білім алушылардың ең талап етілетін құзыреттерін қалыптастыруға бағдарланған болады. Қазақстандық колледждерге академиялық дербестік берілді. Енді олардың өздері жұмыс берушілермен бірлесіп, білім беру бағдарламаларының мазмұны мен оқу мерзімдерін айқындайтын болады», - А. Аймағамбетов. Оның айтуынша, білім беру бағдарламалары студенттерге қажетті біліктілікті алуға және қысқа мерзімде жұмысқа орналасуға, ал қажет болған жағдайда қосымша басқа біліктілікті алуға мүмкіндік береді. Бұл шаралар өндірістегі технологиялық өзгерістерге және еңбек нарығының сұраныстарына бейімделуге мүмкіндік береді. Осылайша, колледждер жұмыс берушілердің талаптарына сәйкес келетін мамандарды даярлайтын болады. Бұдан бұрын хабарланғандай, биыл педагогтардың құқықтарын бұзу туралы жүзден астам өтініш қаралды. 2022 жылдың қаңтарында балабақша мен мектеп, колледж педагогтарының жалақысы 25 пайызға өседі
